SICT ร่วง 13% นลท.ขายทำกำไร หลัง 4 วันพุ่งแรง 24% เกินเป้า 9.90 บ.
SICT ลบเกือบ 13% คาดเจอแรงขายทำกำไร หลังราคาหุ้นปรับตัวเพิ่มขึ้นมา 4 วันกว่า 2.40 บาท หรือ 24% จนเกินราคาเป้าหมายที่ 9.90 บาท
SICT ลบเกือบ 13% คาดเจอแรงขายทำกำไร หลังราคาหุ้นปรับตัวเพิ่มขึ้นมา 4 วันกว่า 2.40 บาท หรือ 24% จนเกินราคาเป้าหมายที่ 9.90 บาท
19 เม.ย. 2566

ผู้สื่อข่าวรายงานว่า วันนี้ (19 เม.ย.66) ราคาหุ้น บริษัท ซิลิคอน คราฟท์ เทคโนโลยี จำกัด (มหาชน) หรือ SICT ณ เวลา 15.02 น. อยู่ที่ระดับ 10.80 บาท ลบ 1.60 บาท หรือ 12.90% สูงสุดที่ระดับ 12.60 บาท ต่ำสุดที่ระดับ 10.60 บาท ด้วยมูลค่าการซื้อขาย 130.52 ล้านบาท

โดยราคาหุ้น SICT ปรับตัวลดลงวันนี้ คาดมาจากแรงขายทำกำไร หลังช่วงก่อนหน้านี้ราคาปรับตัวขึ้นแรง 4 วันทำการ กว่า 2.40 บาท หรือ 24% จนเกินราคาเป้าหมายที่ 9.90 บาท
ขณะที่ก่อนหน้านี้ บริษัทหลักทรัพย์ ทิสโก้ ระบุในบทวิเคราะห์ แนะนำ “ซื้อ” ราคาเป้าหมายที่ 9.90 บาท เนื่องจากมองว่าในไตรมาส 1 แนวโน้มรายได้จะเติบโตต่อเนื่องจากปีก่อนและไตรมาสก่อนหน้า จากการเติบโตของกลุ่มลูกค้าเก่า นอกจากนี้บริษัทยังมีแผนเพิ่มทุนไว้สำหรับการควบรวมกิจการ เพื่อต่อยอดเป้าหมายการเติบโตในระยะกลาง-ยาวอีกด้วย